EELNÕU

17.11.2023

|  |  |  |
| --- | --- | --- |
| **KORRALDUS** |  |  |
|  |  |  |

**Sarakuste II kruusakarjääri korrastamistingimuste esitamine**

1. **OTSUS**

Arvestades alltoodut ja võttes aluseks maapõueseaduse § 81 lg 2, tuginedes Kastre Vallavalitsuse otsusele XX ja Riigimetsa Majandamise Keskus taotlusele, **otsustan:**

**1.1. Anda ettevõttele Riigimetsa Majandamise Keskus kaevandamisloa nr L.MK/324004 alusel kaevandatud maa korrastamisprojekti koostamiseks järgmised korrastamistingimused:**

1.1.1 Korrastatud maa sihtotstarve:

1.1.1.1 Korrastatud maa sihtotstarve määratakse vastavalt maakatastriseadusele.

1.1.1.2 Kaevandatud maa korrastada maatulundusmaaks (metsamaaks).

1.1.2 Uute pinnavormide nõlvade ja kaevandatud maa kujundamise nõuded:

1.1.2.1 Korrastatud ala reljeef ja pinnavormid peavad olema võimalikult looduslähedased. Karjääri küljed tuleb kujundada nii, et oleks välditud varingud, erosioon ning karjääri nõlvad tuleb katta taimestikule sobiva pinnasega. Tagada, et korrastatud ala ei kujutaks oma iseärasustest tulenevalt ohtu seal liikuvatele inimestele.

1.1.3 Mulla kasutamise ja käitluse nõuded:

1.1.3.1 Mäeeraldise teenindusmaale ladustatud kooritud pinnast kasutada nõlvade tasandamiseks;

1.1.3.2 Taimekasvuks ettevalmistatud pinnad tuleb katta taimestikule sobiliku kasvukihiga;

1.1.3.3 Fikseerida korrastamisprojektis mäeeraldise teenindusmaa piires korrastamiseks vajaliku mulla ja katendi kogus.

1.1.4 Veerežiimi kujundamise nõuded:

1.1.4.1 Karjäärialal kujunev põhjaveetase peab vastama maa kasutamise sihtotstarbele;

1.1.4.2 Metsamaaks korrastamisel peab korrastatud maapind olema vähemalt 0,7 m kõrgemal põhjaveetasemest.

1.1.5 Bioloogilise korrastamise nõuded:

1.1.5.1 Istutusmaterjali valikul ja istutustiheduse määramisel lähtuda korrastatud alal kujunenud uutest tingimustest.

1.1.6 Lisatingimused:

1.1.6.1 Korrastamisprojektis põhjendada kasutatava tehnoloogia valikut lähtuvalt korrastamistingimustest, keskkonnatingimustest ja majanduslikest kaalutlustest.

1. **ASJAOLUD**

Riigimetsa Majandamise Keskus (registrikood 70004459 ja aadress Toompuiestee 24, Kesklinna linnaosa, Tallinn, Harju maakond) esitas 22.09.2023 e-kirjaga Keskkonnaametile taotluse Sarakuste II kruusakarjääri mäeeraldise korrastamistingimuste saamiseks (registreeritud Keskkonnaameti süsteemis KOTKAS 22.09.2023 kirjana nr DM-125908-1).

Maavara kaevandamise luba (edaspidi *kaevandamisluba*) nr L.MK/324004 Sarakuste II kruusakarjääris kaevandamiseks anti ettevõttele Riigimetsa Majandamise Keskus Keskkonnaameti 25.10.2013 korraldusega nr JT 1-15/13/654. Kaevandamisluba kehtib kuni 01.11.2028.

Sarakuste II kruusakarjääri asub Tartu maakonnas Kastre vallas Sarakuste külas Kastre metskond 10 maaüksusel (katastritunnus 50101:003:0046). Mäeeraldise pindala on 9,73 ha ja mäeeraldise teenindusmaa pindala on 9,73 ha. Kaevandatud maavara kasutatakse teede ehituses ja remondil. Mulla mahuks on 19 tuh m³. Kaevandamisloale kantud korrastamise suunaks on maatulundusmaa (metsamaa).

1. **KAALUTLUSED**

**3.1. Õiguslik alus**

Maapõueseaduse (edaspidi *MaaPS*) § 80 lõike 1 ja § 81 alusel peab kaevandamisloa omaja kaevandatud maa korrastama tehnoloogia seisukohalt otstarbekal ajal. Kaevandatud maa korrastatakse kaevandatud maa korrastamise projekti (edaspidi *korrastamisprojekt*) alusel. Korrastamisprojekti koostamise korraldab kaevandamisloa omaja Keskkonnaameti esitatud korrastamistingimustest lähtuvalt.

MaaPS § 81 lõike 4 kohaselt peab Keskkonnaamet korrastamistingimusi esitades lähtuma keskkonnamõju hindamise soovitustest, kui keskkonnamõju on hinnatud, ja kaevandamisloale kantud korrastamise suunast. Põhjendatud juhul võib lähtuda korrastamistingimusi esitades ka muust korrastamise suunast, kui selle mõju on keskkonnamõju hindamise või keskkonnamõju strateegilise hindamise raames hinnatud.

Kaevandamisloa nr L.MK/324004 kohaselt on kaevandatud maa kasutamise otstarve maatulundusmaa (metsamaa).

MaaPS § 84 lõike 2 kohaselt tuleb kaevandatud maa korrastada enne kaevandamisloa kehtivuse lõppemist. Kaevandamisluba L.MK/324004 kehtib kuni 01.11.2028.

MaaPS § 81 lõike 5 kohaselt küsib Keskkonnaamet korrastamistingimuste kohta maaomaniku ja kohaliku omavalitsuse üksuse arvamust.

Lisaks Keskkonnaameti poolt esitatud korrastamistingimustele tuleb korrastamisprojekti koostamisel lähtuda MaaPS § 81 lõikes 9 sätestatud nõuetest.

Keskkonnaamet küsis MaaPS § 81 lõike 5 alusel 19.09.2023 kirjaga nr DM-125908-2 Kastre Vallavalitsuse ja maaomaniku arvamust Sarakuste II kruusakarjääri korrastamistingimuste koostamiseks.

Kastre Vallavalitsus …

Maaomanik ...

Vastavalt haldusmenetluse seaduse § 40 lõikele 1 tuleb enne haldusakti andmist anda menetlusosalisele võimalus esitada oma arvamus ja vastuväited. Keskkonnaamet edastas XX.XX.2023 kirjaga nr DM-125908-X korrastamistingimuste eelnõu ettevõttele Riigimetsa Majandamise Keskus.

Riigimetsa Majandamise Keskus...

**3.1. Keskkonnamõju hindamine**

Keskkonnamõju hindamise ja keskkonnajuhtimissüsteemi seaduse (edaspidi *KeHJS*) § 6 lõike 2 punkti 2 ja § 27 lõike 1 kohaselt annab Keskkonnaamet eelhinnangu selle kohta, kas kaevandatud maa korrastamisel on oluline keskkonnamõju. KeHJS § 22 sätestab, et keskkonnamõju on oluline, kui see võib eeldatavalt ületada mõjuala keskkonnataluvust, põhjustada keskkonnas pöördumatuid muutusi või seada ohtu inimese tervise ja heaolu, kultuuripärandi või vara.

KeHJS § 6 lõike 2 loetelu on § 6 lõike 4 alusel täpsustatud Vabariigi Valitsuse 29.08.2005 määrusega nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ (edaspidi määrus). Loa taotleja kavandatav tegevus ei kuulu KeHJS § 6 lõike 1 ega ka määruse loendisse, mistõttu KeHJS § 3, § 6, § 11 lõigete 3 ja 4 ning määruse alusel ei ole antud juhul keskkonnamõju hindamise algatamine kohustuslik, samuti ei ole vajalik eelhindamine ning keskkonnamõju hindamise vajalikkuse kaalumine.

Tulenevalt eelnevast ei ole vajalik koostada keskkonnamõju hindamise Sarakuste II kruusakarjääri korrastamistingimuste andmisel.

Korraldust on võimalik vaidlustada 30 päeva jooksul teatavaks tegemisest, esitades vaide haldusakti andjale haldusmenetluse seaduses sätestatud korras või kaebuse halduskohtusse halduskohtumenetluse seadustikus sätestatud korras.

*(allkirjastatud digitaalselt)*

Aare Mark

vanemspetsialist

maapõuebüroo